Hælsmerter hos børn – (Severs syndrom, Apophysitis calcanei)

Kære kollega

Hælsmerter hos større børn, især drenge i alderen ca. 8-15 år, er en meget almindelig lidelse.Generne er hovedsalig til stede under og efter fysisk aktivitet, og ses derfor mest hos aktive børn, men alle kan rammes.

Achillessenens træk i den ikke modne hælknogle, er den sandsynlige årsag til den irritation/smerte, der opstår i området.

Tilstanden har et selvlimiterende forløb, men kan vare flere år, og i de fleste tilfælde rammes begge hæle med varierende intensitet.

Diagnosen er klinisk og stilles, ud over anamnesen med smerter i hælområdet, ved at palpere omkring hælen, hvor der er ømhed ved tryk på hver side af hælknoglen, og/eller ved tryk på hælpuden i planta.

Behandlingen er konservativ med information om spontanforløbet. De fleste børn vil have gavn af stødabsorberende indlæg, både ved fysisk aktivitet samt i dagligdagen.

Vi tillader os derfor at returnere din henvisning.

Hævelse og /eller rødme omkring hælknoglen, som kan repræsentere behandlingskrævende lidelser (infektion/osteomyelit, fraktur, tumor) ønskes fortsat henvist.

Mvh

Børneortopædisk sektor

OUH/Sygehus Lillebælt

Litteratur: https://www.ncbi.nlm.nih.gov/pubmed/24072363 https://www.ncbi.nlm.nih.gov/pubmed/20492591 https://www.ncbi.nlm.nih.gov/pubmed/23104477 https://www.ncbi.nlm.nih.gov/pubmed/21410537 https://www.ncbi.nlm.nih.gov/pubmed/14944241 https://www.ncbi.nlm.nih.gov/pubmed/20673253